বিশ্বব্যাপী অর্থনীতির চালিকা শক্তি হিসেবে এসএমই’র গুরুত্ব অপরিসীম। পৃথিবীর শিল্পোন্নত দেশগুলোর অধিকাংশই এসএমই খাতের উন্নয়নের মাধ্যমে শিল্পোন্নয়নের যাত্রা শুরু করেছিল। এ খাতে যথাযথ গুরুত্ব দিয়ে সেসব দেশ আজ বিশ্বব্যাপী সমৃদ্ধ ও শিল্পোন্নত জাতির মর্যাদা পেয়েছে। শিল্পোন্নত দেশের অভিজ্ঞতার আলোকে বাংলাদেশের জনগণের জীবনমানের গুণগত পরিবর্তনের জন্য টেকসই এসএমই খাতের বিকাশ জরুরী।